Цяпер сюды мяне не запрашаюць, таму я не ведаю, што там усярэдзіне. І заходзіць не хачу. Калі нядаўна быў юбілей тэлебачання, мяне не толькі на яго не запрасілі, але нават нідзе не ўзгадалі. Ну, добра, мяне. Але не ўзгадваюць і людзей, якія са мной працавалі. Напрыклад, лепшую за ўсю гісторыю беларускага тэлебачання дыктарку Зінаіду Бандарэнку — адзіную народную артыстку Беларусі сярод тэлевізійнікаў. Робяць выгляд, што і яе не было, а яна аддала працы на БТ тры дзесяткі гадоў.